Case ID: 1198501
Sentence 714: Təqsirləndirilən şəxs2 istintaq zamanı verdiyi ifadələrində xx xxxxxxxx 2019-cu il tarixdə axşam təxminən saat 19-20 radələrində Rəsul ilə Lənkəran rayonundan olan, Rəsul vasitəsi ilə tanıdığı Farid adlı oğlanın sonuncunun ağ rəngli, “Khazar SD” markalı AZ **-PZ-*** dövlət nömrə nişanlı avtomobili ilə onu yaşadığı evdən götürdüklərini, birlikdə Bakı şəhərində gəzdiklərini, Faridin mobil telefonuna zəng gəlib sonuncu onlara ailə üzvləri ilə işinin olduğunu deyib onlar axşam saatlarında yenidən görüşməyi planlaşdırdıqlarını, bu səbəbdən Farid ilə Rəsul onu metronun “Xətai” stansiyasında avtomobildən düşürdüklərini, metro ilə “20 Yanvar” stansiyasına getdiyini, orada rayondan göndərilən paltar və yeməkləri götürərək taksi ilə evə getdiyini, çantaları evə qoyduqdan sonra Faridin ona zəng edib iki dəqiqə sonra onun yaşadığı binanın həyətinə çatacaqlarını deməsini, təxminən saat 21:00 radələrində həyətə düşüb Farid və Rəsul ilə avtomobildə əyləşdikləri zaman Faridin əlində yuxu dərmanı qatılmış yarımçıq kompot şüşəsi olduğunu, həmin vaxt sonuncudan yuxu dərmanı qatılmış kompotun nəyə lazım olduğunu soruşduğunu, Faridin ona Yasamalda tanış qadının olduğunu və onunla görüşə gedəcəyini dediyini, bundan sonra Faridin avtomobili saxlayaraq mağazadan 1 ədəd kompot və çörək aldığını, aldığı kompotu yarımçıq olan kompotun üzərinə tökərək tamamladığını, tanımadığı qadının yaşadığı məhəlləyə getdiklərini, orada avtomobili saxladıqdan sonra Faridin kompotu və çörəyi götürərək düşüb getdiyini, Rəsul ilə təxminən iki saat Faridi gözlədiklərini, bir qədər sonra Farid avtomobilə tərəf gəlib qadının kompotdan içmədiyini bildirərək yenidən evə gedəcəyini və onun telefonuna zəng edərək Rəsulu həmin evə çağıracağını dediyini, onlar kasıbçılıq olduğunu Rəsul ilə birlikdə köməkləşib qadını öldürərək evində olan pulları oğurlamağı planlaşdırdıqlarını, bundan sonra onların avtomobildən düşüb Farid onu və Rəsulu qadının yaşadığı binaya apardığını, birlikdə liftlə binanın 7-ci mərtəbəsinə qalxdıqlarını, Rəsul və Farid bloka çıxdıqları zaman sonuncu əliilə 6-cı mərtəbədəki mənzilin qapısını göstərərək qadının orada yaşadığını bildirib Faridin həmin mənzilə getdiyini, Rəsulun isə avtomobilə qayıtdığını, təxminən 20 dəqiqə sonra Farid istifadəsində olan 055 ***-**-** mobil nömrəsindən onun istifadəsində olan ***-***-**** mobil nömrəsinə zəng etdiyi üçün telefonu Rəsula verdiyini, Rəsula adam öldürməyin cinayət olduğunu, tutulacaqlarını deyərək bu əməli törətməkdən daşındırmaq istədiyini, lakin sonuncu evlərində “xərçəng” xəstəsi olduğu üçün pula ehtiyaclarının olduğunu deyib avtomobildən düşüb getməsini, özünün isə avtomobildə oturaraq onları gözlədiyini, təxminən 15-20 dəqiqə sonra Farid və Rəsulun gələrək avtomobilə əyləşdiklərini, onların hər ikisinin həyəcanlı olduqlarını, Rəsulun sol əli ilə sağ qolunu tutaraq zarıdığını, Faridin isə həyəcanlı şəkildə arvadı öldürdüklərini, bir neçə bıçaq xəsarətləri yetirdiklərini, mənzildən pulları götürdüklərini və mənzilin partlaması üçün mətbəxdəki qaz peçini açıq qoyduqlarını deyib avtomobili sürətlə idarə edərək onu qarşıda yaşadığı binanın qarşısında düşürdüyünü, Farid oturduğu yerdən ona 100 ABŞ dolları uzadaraq Rəsulun borcunun qaytardığını deməsini təsdiq etmişdir.